གློག་བརྙན་འདིའི་ནང་དུ་གཙོ་བོ་ཨ་མ་རིན་སྒྲོལ་ལ་ཡང་བསྐྱར་མངལ་སྦྲུམ་ནས་བྱིས་པ་སྐྱེ་རག་བར་གྱི་དུས་ཚིགས་ཀྱི་འགྱུར་བ་གཞིར་བྱས་ཏེ།བུ་མོ་ཆུང་ཆུང་དབྱངས་ཅན་ལྷ་མོའི་མིག་ནང་གི་ཨ་མྱེས་དང་ཨ་ཕ་གུ་རུ་གཉིས་ཀྱི་མངོན་ལྐོག་གི་འབྲེལ་བ་དང་།དེ་བཞིན་མོ་དང་ཨ་ཕའི་བར་གྱི་ཐོགས་རེག་བྲལ་བའི་ནང་སེམས་ཀྱི་འགལ་འདུ་དང་བརྩེ་བ་གཙོ་བོར་བྱས་པའི་ཕལ་བའི་ཁྱིམ་ཚང་ཞིག་གི་སྐྱིད་སྡུག་གང་མང་ཞིག་བརྗོད་ཡོད་པ་རེད།གློག་བརྙན་འདི་ནི་ཕ་མ་བཟའ་ཚང་དབར་གྱི་བརྩེ་བ་དང་འདུ་འབྲལ་གཙོ་བོར་སྟོན་པའི་གློག་བརྙན་ཞིག་རེད།གློག་བརྙན་ལས་ས་མ་འབྲོག་གི་མི་ཚང་ཕལ་བ་ཞིག་གི་མི་རབས་གསུམ་དབར་གྱི་བརྩེ་བ་དང་འདུ་འབྲལ་ལ་རྐྱེན་བྱས་པའི་བཟའ་འཁོན་དང་།རང་བྱུང་བབ་ཆགས་ཀྱི་འཚོ་བའི་ཁྲོད་ཀྱི་དཀའ་ཚེགས་དང་རེ་སྨོན་སོགས་གཟུགས་ཅན་དུ་མཚོན་པར་བྱས་འདུག